Konsooliemulaator
Konsooliemulaator on arvutiprogramm (emulaator), mis võimaldab arvutil käivitada mängukonsoolile (nagu Atari 2600, Super Nintendo või Game Boy) loodud tarkvara. Peamiselt kasutatakse konsooliemulaatoreid vanemate videomängude arvutil mängimiseks, kuid ka mängude tõlkimiseks teistesse keeltesse, mängude modifitseerimiseks ning demode loomiseks. Konsooliemulatsioon on võimalik ka erinevate konsoolide vahel. Nii saab võimsam mängukonsool emuleerida vähemvõimsat.